**ENNAKKOÄÄNESTYSLOMAKE**

**Neles Oyj:n ylimääräinen yhtiökokous 22.9.2021**

Tällä lomakkeella valtuutan/valtuutamme Neles Oyj:n (”**Yhtiö**”) 22.9.2021 ylimääräisen yhtiökokouksen ennakkoäänestyksen tarjoajan Euroclear Finland Oy:n (”**Euroclear**”) kirjaamaan ääneni/äänemme omistamillani/omistamillamme/edustamillani osakkeilla tietyissä Neles Oyj:n ylimääräisen yhtiökokouksen 22.9.2021 asialistalla olevissa asiakohdissa.

Ymmärrän/ymmärrämme, että ennakkoon äänestäminen tällä lomakkeella edellyttää, että osakkeenomistajalla on vähintään yksi voimassa oleva arvo-osuustili. Ennakkoäänten määrä vahvistuu yhtiökokouksen täsmäytyspäivänä (kahdeksan arkipäivää ennen yhtiökokousta) arvo-osuustilillä olevan omistuksen perusteella.

Lomakkeella annettavien henkilötietojen perusteella yksilöidään osakkeenomistaja arvo-osuusjärjestelmän tietoihin verraten sekä vahvistetaan osakeomistus yhtiökokouksen täsmäytyspäivänä. Henkilötiedot tallennetaan Euroclear Finlandin yhtiökokoustietokantaan kyseessä olevan yhtiön käyttöön eikä tietoja käytetä muihin tarkoituksiin eikä muihin yhtiökokouksiin.

|  |  |
| --- | --- |
| Osakkeenomistajan nimi\*  |  |
| Syntymäaika\* tai Y-tunnus\* tai X-tunnus\* |  |
| Lähiosoite\* |  |
| Postinumero ja postitoimipaikka\* |  |
| Maa\* |  |
| Puhelinnumero |  |
| Sähköpostiosoite |  |
| Arvo-osuustilinumero\* |  |

\* Tieto on pakollinen.

**Äänestysohjeet:**

Valtuutan/valtuutamme Euroclear Finland Oy:n kirjaamaan ääneni/äänemme omistamillani/omistamillamme/ edustamillani osakkeilla kussakin alla mainitussa kokouksen asialistalla olevassa asiakohdassa alle rastilla (X) merkityllä tavalla.

**Mikäli alle ei ole merkitty äänestysohjetta tai mikäli samaan asiakohtaan on merkitty useampi kuin yksi äänestysohje taikka mikäli muuta tekstiä tai merkintöjä kuin rasti (X) on käytetty äänestysohjeen ilmoittamiseen, asiakohtaan merkitään ”En äänestä”, kun Euroclear kirjaa ääniä. Tämä tulkitaan osakkeenomistajan ilmoitukseksi siitä, ettei hänen osakkeitaan tule ottaa huomioon kokouksessa edustettuina osakkeina tässä asiakohdassa. Osakkeenomistajan edustamia osakkeita ei kyseisessä asiakohdassa lueta kokouksessa edustetuiksi osakkeiksi eikä hänen ääniään lasketa annetuiksi.**

Ymmärrän/ymmärrämme, että mikäli annan/annamme ennakkoäänet yhteisön (ml. kuolinpesä) edustajana, yhteisön laillisen edustajan tai yhteisön valtuuttaman henkilön tulee toimittaa tarvittavat asiakirjat yhteisön edustamisoikeuden todistamiseksi (esimerkiksi kaupparekisteriote tai hallituksen päätös). Asiakirjat pyydetään liittämään tämän ennakkoäänestyslomakkeen yhteyteen. Mikäli asiakirjoja ei toimiteta ennakkoäänestysaikana tai ne ovat muutoin puutteelliset, yhteisön osakkeita ei lasketa mukaan yhtiökokouksessa edustetuiksi osakkeiksi.

On suositeltavaa, että suomalaisen arvo-osuustilin haltija äänestää ennakkoon vain sähköisesti osoitteessa www.neles.com/yyk. Tilanteessa, jossa suomalaisen arvo-osuustilin haltija on äänestänyt ennakkoon sekä sähköisesti että tämän ennakkoäänestyslomakkeen välityksellä, Euroclear kirjaa arvo-osuustilille ajankohdaltaan viimeisimmän äänestysohjeen.

**Neles Oyj:n 22.9.2021 ylimääräisen yhtiökokouksen asiakohdat:**

Asiakohdissa 6-7 käsitellään yhtiökokouskutsun mukaisia ***Neles Oyj***:n hallituksen ehdotuksia ylimääräiselle yhtiökokoukselle. "Pidättäydyn äänestämisestä" tarkoittaa tyhjän äänen antamista, jolloin osakkeet lasketaan mukaan asiakohdan käsittelyssä edustettuna oleviin osakkeisiin, millä on merkitystä mm. määräenemmistöpäätöksissä (esim. asiakohta 6). Määräenemmistöpäätöksissä otetaan huomioon kaikki yhtiökokouksessa edustetut osakkeet, ja äänestämisestä pidättymisellä on sama vaikutus kuin Vastaan/Ei -äänillä. Näin ollen äänestämisestä pidättyminen vaikuttaa äänestyksen tulokseen. Osakkeenomistajan tulee tiedostaa tämä etenkin siinä tapauksessa, jos hänen tarkoituksenaan ei ole äänestää ehdotusta vastaan.

|  |  |  |  |  |
| --- | --- | --- | --- | --- |
|  | **Hallituksen ehdotukset yhtiökokoukselle** | **Kannatan/Kyllä** | **Vastustan/Ei** | **Pidättäydyn äänestämisestä** |
| 6. | Sulautumisesta päättäminen |[ ] [ ] [ ]
| 7. | Päätös valtuuttaa hallitus päättämään ylimääräisestä varojenjaosta |[ ] [ ] [ ]

|  |  |
| --- | --- |
| Paikka ja päiväys |  |
| Allekirjoitus |  |
| Nimenselvennys |  |

Palautetaan täytettynä ja allekirjoitettuna sähköpostitse osoitteeseen **yhtiokokous@euroclear.eu**tai postitse osoitteeseen Euroclear Finland Oy, Yhtiökokous / Neles Oyj, PL 1110, 00101 Helsinki. **Lähetyksen on oltava perillä viimeistään 16.9.2021 klo 16:00 mennessä.**